《潞河东郊同胡生踏青即席赋》
明代·胡应麟

春色三分二已过，空门相逐问维摩。新红破萼盈高树，浅绿回茎上细莎。

雪里袈裟留绝域，风前杖锡度恒河。颓然一饱香厨饭，坦腹绳床话贝多。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。